《揭天谣九首 其九》
明代·周玄

魂清清，魄濯濯。鸟不号，鱼不跃。纷水神，激山乐。天亦捶残，地亦摧却。

提携踏青霞，九回吊孤月。秋台乡树结桐花，千年恨血点泉沙。

鬼灯送客三山下，黄尘清水扶桑斜。

作者简介：福建闽县人，字微之。与黄玄皆出林鸿门下，称二玄。永乐中以文学征，授礼部员外郎。尝挟书数千卷，居长乐高柄家，读书十年，卒业尽弃其书，谓已尽在腹中。为闽中十才子之一。有《宜秋集》。